ועדת הכלכלה, כנסת 20, פרוטוקול מספר 514, 2017-06-07 09:30

איתן כבל: בוקר טוב לכם, גברתי מנהלת הוועדה, רשמת, דובר, אורחים נכבדים, חבר הכנסת איתן ברושי.

איתן כבל: מי פה ממשרד החקלאות?

איתן כבל: יועצים משפטיים או אנשי מקצוע?

<סיון ינקוביץ: יועצים משפטיים ואנשי תקציבים.

<לאה ורון: בעיקר תקציבים חשוב פה.

איתן כבל: כן.

איתן כבל: תקציבים ואנשי מקצוע שיודעים לתת לי תשובות.

<סיון ינקוביץ: - - -, ננסה לעזור.

איתן כבל: סליחה, אם לא - אני מפזר את הדיון.

איתן כבל: חברים יקרים, לא משחק עם אף אחד מכם, בעיקר בכל מה שנוגע למשרד החקלאות.

איתן כבל: לא מעניין אותי.

איתן כבל: סליחה, אותי לא מעניין.

איתן כבל: תסלחו לי, אין לי טענות כלפיכן.

איתן כבל: אני רוצה לדעת האם מישהו יודע לתת לי תשובות מקצועיות, לא עורכי דין.

איתן כבל: אני פשוט מכיר את משרד החקלאות, גדלתי בו, אבל זהו.

איתן כבל: לא משחק אתכם יותר.

איתן כבל: אני רוצה לדעת.

<רעיה עדני: יו"ר הוועדה, סיון היא מתקציבים.

<רעיה עדני: היא נציגת אגף תקציבים של משרד החקלאות.

איתן כבל: סליחה, אבל לא באתי אליה בטענה.

איתן כבל: אני לא צועק על מי שפה.

<רעיה עדני: לא יועצים משפטיים, הביאו אנשי מקצוע.

איתן כבל: סליחה, אני רוצה לדעת לגבי שירותים וטרינרים.

איתן כבל: יש כאן שני טקטים שקשורים זה בזה, זה לא משהו שהוא משייט לו בחלל.

איתן כבל: אני לא ילד, אני רק נראה טוב.

איתן כבל: כבר עברתי ממשרד החקלאות ועד היום.

איתן כבל: אני רוצה לקבל תשובות היום.

איתן כבל: באתי לקבל תשובות על העבודה שנעשתה בשירותים הווטרינרים כשלאחר מכן הייתי עובר לנושא התקציבי.

איתן כבל: אני מדבר על החיסונים.

<אודליה אסולין: אדוני, אני פה.

<אודליה אסולין: ד"ר בוריס יעקובסון שהוא מנהל המעבדה לכלבת והוא גם - - -

איתן כבל: אני רוצה לדעת האם יש כאן בעלי סמכות לתת לי תשובות, להודיע לי.

איתן כבל: סליחה, אני כבר עברתי את הימים האלה.

איתן כבל: אם כלום לא מעניין את השר שלכם, אני רוצה לדעת כאן לפני שאני פותח את הדיון, האם יש כאן באולם מישהו שהוא בעל סמכות שהוא יודע לומר לי: ייקוב הדין את ההר, לא תהיה הנחה על הכסף.

איתן כבל: ייקוב הדין את ההר וכל שנה יהיה?

איתן כבל: אם אין כאן את הבן אדם הזה שיודע לתת לי תשובות, תודה רבה לכם.

איתן כבל: אני מתנצל, יש לכם קצת הזדמנות לסייר קצת בירושלים.

<אודליה אסולין: אני שוחחתי גם עם הגורמים המקצועיים ויש פה גם נושאים משפטיים.

איתן כבל: גברתי, תסלחי לי.

איתן כבל: תאמיני לי, קצת ניסיון יש לי.

איתן כבל: אל תיקחי את עצמך מה שאחרים חושבים שהם רוצים לזרוק עלייך.

איתן כבל: עזבי, בחייך.

איתן כבל: האם את יודעת להגיד לי אחרי הבדיקה של השירותים הווטרינרים, יהיה פעם בשנה או פעם בשלוש שנים?

<אודליה אסולין: בשנה הראשונה יהיו שני חיסונים לגורים, שנה ראשונה - - - -

איתן כבל: ראיתי, קראתי.

איתן כבל: מכון המידע והמחקר של הכנסת עשה עבודה יוצאת מן הכלל.

איתן כבל: קראתי אותה, מהשלושה חודשים ל-24 חודש.

איתן כבל: האמיני לי, קראתי לי.

איתן כבל: תודה לאילנית כמובן שעובדת אתנו צמוד גם על נושאים לא פחות חשובים וגדולים.

איתן כבל: תודה לך.

איתן כבל: קראתי את זה.

איתן כבל: אני רוצה לדעת אחרי השלושה חודשים, לא בשנה הראשונה.

איתן כבל: איך אומרים?

איתן כבל: הגור שלי גדל - מה יהיה?

<אודליה אסולין: זה יהיה פעם בשנתיים.

<אודליה אסולין: נכון להיום תקנות הכלבת (חיסון) קובעות תקופת חיסון אחת לשנה, ולכן זה בעצם דורש תיקון חקיקה.

איתן כבל: תודה רבה, אני מודע לזה.

איתן כבל: הרי זה ברור כשמש לאור הירח.

איתן כבל: אני מודע לדברים האלה.

איתן כבל: אני רוצה תשובות.

איתן כבל: אני מצפה שתבואו ותגידו לי: הנה, בשבוע הבא יש על השולחן שלכם בוועדת הכלכלה הצעה שאומרת: א', ב', ג', ד.

איתן כבל: עכשיו זה על השולחן, עכשיו הבעיה היא שלך.

איתן כבל: זה מה שאני רוצה לדעת.

איתן כבל: אני יודע איך אני עובד אתכם.

איתן כבל: כל דבר שבעת אלפים שנה.

איתן כבל: כל דבר - עד שהוא זז בכלל.

<לאה ורון: חבר הכנסת כבל, אני רוצה להפנות את תשומת לבך שלפי הצהרות היצרן - - - לשלוש שנים.

איתן כבל: אני מאוד נזהר, אני מתנצל בפניכן.

איתן כבל: אינני רואה בכן או בכם את הבעיה - שלא תתבלבלו.

איתן כבל: אתן פשוט פה.

איתן כבל: אבל אין שום דבר בתגובה שלי כלפיכם.

איתן כבל: אם היה כאן המנכ"ל או השר הייתי נותן בראש.

איתן כבל: אתן פשוט פה אז אני נותן לכן את התשובה כי שלחו אתכן לחזית.

איתן כבל: בטח אמרו בבוקר: האם יש מישהו?

איתן כבל: אולי תיסעי את?

איתן כבל: ואת בטח אמרת: לא, עזוב.

איתן כבל: מה, אני אתעסק עם זה?

איתן כבל: לא, תיסעי את.

איתן כבל: אין אף אחד - ההוא במילואים, ההוא זה, ההוא פה, ההוא שם.

איתן כבל: אני מכיר את זה.

<אודליה אסולין: זה בדיוק העניין.

<אודליה אסולין: אני מלווה את התחום ואני מכירה את זה עם הגורמים המקצועיים.

איתן כבל: אז בואי נתקדם.

איתן כבל: אני אשאל אותך.

איתן כבל: היצרן אומר שזה מספיק לשלוש שנים.

<אודליה אסולין: היצרן כותב בעלון שלו שבמדינות שיש בהן סיכון גבוה למחלת הכלבת, וישראל היא מדינה כזו, המדינה תקבע בהתאם לתנאים האפידמיולוגיים בתוכה את תדירות החיסון.

<אודליה אסולין: לכן, גם אם החיסון יכול להיות בתוקף לשלוש שנים במדינות כמו ישראל - - -

איתן כבל: אוקי.

איתן כבל: שאלה לי אלייך.

איתן כבל: מתי יונח כאן על השולחן תיקון שלנו תיקון לתקנות?

<אודליה אסולין: לתקנות הכלבת (חיסון).

איתן כבל: כן.

<אודליה אסולין: אנחנו בוחנים את האפשרות מול משרד המשפטים לתקן את התקנות כך שתדירות החיסון לא תקבע בתקנות עצמן שאז יהיה צורך להגיע אל הוועדה בכל פעם שתשתנה התדירות - - -

איתן כבל: אין לי בעיה, תעשו מה שאתם רוצים.

איתן כבל: רק תביאו לי הצעה.

איתן כבל: מתי היא תהיה פה?

<אודליה אסולין: אנחנו בוחנים את זה מול משרד המשפטים כרגע את האפשרות לקבוע תדירות מבלי לפגוע בחובת החיסון ובאכיפה כי מדובר פה בנושא עונשי.

איתן כבל: יקירה, אני מבין.

איתן כבל: אני גם מבין את הסכנה שמתקיימת בכלבת.

איתן כבל: אף אחד מאתנו לא מבקש להתעלם אני מנסה לקבל תשובות, לא סיפורים.

איתן כבל: במשרד החקלאות תמיד נושאים פורצים להם, הם פתאום קורים.

איתן כבל: פתאום יש חגים, פתאום יש זה.

איתן כבל: לא, גם פה הכלבת הוא נושא שנדון.

איתן כבל: כבר היו עליו כתבות, כבר דובר.

איתן כבל: חשבתי שבאים לפה ואומרים לי: כבל, למה בזבזת את זמננו?

איתן כבל: יכולנו לשלוח לך את זה גם במכתב.

איתן כבל: הנה, ביום זה וזה אתה תקבל את התיקונים לתקנות: א', ב', ג', אחר כך נתווכח על המהות.

איתן כבל: לגבי המחירים - זה המצב, זה מה שאנחנו הולכים לעשות.

<אודליה אסולין: העברנו את המידע למרכז המחקר והמידע של הכנסת.

איתן כבל: יפה מאוד.

איתן כבל: אני קראתי והחכמתי.

איתן כבל: זה מידע שנמצא אצלכם הרבה מאוד זמן.

<אודליה אסולין: לא.

<אודליה אסולין: היתה ועדה.

<אודליה אסולין: הוועדה לבחינת פרוטוקול כלבת התכנסה פעמיים: גם ב-2011 וגם ב-2016, כאשר בין לבין התנהל מחקר בנושא.

איתן כבל: מתי אני מקבל על השולחן שלי את ההתייחסות?

איתן כבל: אני רוצה לסיים את זה בכנס הזה.

איתן כבל: בסוף יולי הכנסת יוצאת לפגרה.

איתן כבל: אני לא מבקש, אני תובע, ואנחנו נוציא מכתב.

איתן כבל: אני תובע, אני לא מבקש, שאנחנו נעביר את התיקון הזה עוד בכנס הזה.

איתן כבל: נתווכח - כן חודשיים, פעמיים, לא פעמיים, כן ועדה, לא ועדה.

איתן כבל: זה כבר דיון מקצועי שאני לא רוצה לנהל אותו ברגע זה אלא כשיובא לפנינו נוסח התקנות.

איתן כבל: אין פה סיפורים.

איתן כבל: לא צריך להוציא עכשיו משלחות ועוד כינוסים כמו שהמשרד עושה לי תמיד.

איתן כבל: זה יהיה לפני.

איתן כבל: אם לא - אני מודיע שאני מעכב את כל החקיקה של המשרד.

<סיון ינקוביץ: אני חושבת שצריך לשים לב שלפני שמקדמים את תיקון התקנות בנושא החיסונים של הכלבת יש להגיע להסדרה תקציבית מול ה- - -

איתן כבל: שניה, חכי.

איתן כבל: תיכף נגיע לתקציב.

<סיון ינקוביץ: בסדר, אבל זה חלק.

איתן כבל: תודה רבה, אני גם מכיר תקציבים לא מאתמול.

איתן כבל: אני גם מכיר איך פתאום יש תקציב כשרוצים.

איתן כבל: השאלה מה נכון, והשאלה היא האם האופן שבו היום, לפחות לפי הנתונים של אילנית דרך מכון המידע והמחקר של הכנסת שהוצגו - - -.

איתן כבל: ואני לא נכנס לדיון הזה של פעם בשנה או בשנתיים או פעם בשלוש, זהו דיון שהוא בעיקרו מקצועי.

איתן כבל: אנחנו רוצים לשמוע את העמדות השונות ובסוף נמצא את הנקודה כיוון שיותר קל להתעסק עם זה.

איתן כבל: אבל העניין התקציבי עם הנתונים שנכתבו כאן שכל אחד עושה את הסיבוב שלו, משרד החקלאות הוא המונופול, הוא - - -

<סיון ינקוביץ: אני מתנגדת לשני הביטויים: - - - את הסיבוב שלו, וגם למונופול בהתייחסות למשרד.

איתן כבל: קודם כל, מותר לך להתנגד.

איתן כבל: סליחה, גברתי.

איתן כבל: את יכולה להתנגד, זה לא בית משפט.

איתן כבל: אני אומר את הדברים שלי, את צריכה להראות לי שהדברים הם לא כך.

איתן כבל: פעם ראשונה - משרד החקלאות על פי מה שנכתב על-ידי מכון מחקר המידע של הכנסת - את יכולה להגיד את זה אלף פעם - לפי הנתונים שהוצגו בפנינו, וזה מה שאני יודע להגיד, עושים שחיטה, פעם אחת.

איתן כבל: ספסרות אפילו הייתי אומר בעניין הזה.

איתן כבל: מוכרים את זה לרשויות המקומיות.

איתן כבל: הרשויות המקומיות אחר כך מעבירות את זה לרופאים הווטרינרים.

איתן כבל: כל אחד בתחנה שלו עושה קופון.

איתן כבל: יש מי שיגיד לי: וואלה, מה זה?

איתן כבל: כולה 70 שקל אם אתה מגיע לווטרינר.

איתן כבל: אבל כשאתה מחזיק כלבים, ויש כאלה שיש להם חתולים, וגם וגם, כמוני, זה מצטבר.

איתן כבל: זה שק אוכל, ופה ושם.

איתן כבל: זה לא רק מסתיים.

איתן כבל: מה עם תולעת הפארק?

איתן כבל: ומה עם התועלת ההיא?

איתן כבל: ומה עם התולע ההוא?

איתן כבל: בסוף בסוף זה מצטבר.

איתן כבל: מי שמתעסק עם זה יודע.

איתן כבל: זה באמת מערכת שלמה.

איתן כבל: זה עניין של ההצטברות.

איתן כבל: יש כאלה שיש להם יותר מכלב אחד.

איתן כבל: יש כאלה, כמו מנהלת הוועדה שלא רוצה לסרס את הכלב שלה, ויש לנו ויכוח, ומשלמת גם את ה-300 ומשהו שקלים שזה החוק שלי.

<קריאה: החיסון לא עולה 300 שקלים.

<אבי צרפתי: - - -

איתן כבל: נכון, אני יודע.

איתן כבל: בגלל זה היא לא אוהבת אותי.

<לאה ורון: רק בנושא הזה - - -

איתן כבל: גברתי, שם ותפקיד, בבקשה.

<סיון ינקוביץ: אני סיון ינקוביץ, מנהלת אגף תקציבים במשרד החקלאות.

<סיון ינקוביץ: האמת שהנושא הזה של המחירים כבר נדון מספר פעמים.

<סיון ינקוביץ: יש פער בין המחיר שבו משרד החקלאות קונה את התרכיבים מהיבואנים לבין המחירים שבהם הוא מוכר אותם לרשויות המקומיות.

<סיון ינקוביץ: הפער הוא לא כמתואר, אבל הוא - אחד, הוסדר בחקיקה.

<סיון ינקוביץ: שתיים, הוא מממן את כל מערך הטיפוח והשמירה והטיפול בנושא הכלבת במדינת ישראל שמוטל על השירותים הווטרינרים, הן על המעבדה שעושה בדיקות שוטפות ואבחונים במכון הווטרינרי, הן את עלויות הפיקוח, והן את - - -

איתן כבל: בקיצור, זה מס, קודם כל.

<קריאה: זה אגרה.

<סיון ינקוביץ: אגרה הוא סוג של מס - - -

איתן כבל: לא.

איתן כבל: אני לא דיברתי על האגרה, אני דיברתי על פער התיווך.

<סיון ינקוביץ: זה לא נכון להשתמש במושג פער התיווך בהיבט של אגרה.

איתן כבל: יקירה, אני לא דיברתי על האגרה בשום שלב.

<סיון ינקוביץ: אז על מה מדברים?

איתן כבל: גברתי, אם את לא יודעת על מה הוזמנת, אנחנו מדברים על מחיר החיסונים.

<קריאות: זו אגרה.

איתן כבל: לא, לא.

איתן כבל: את יודעת מה ההבדל?

איתן כבל: אני גם משלם אגרה, אני גם חוקקתי פה את חוקי האגרות.

איתן כבל: לפחות אני מבין על מה אני מדבר.

איתן כבל: לפני שבאתי לפה גם התקשרתי כדי לברר כמה הווטרינר שלי לוקח, כמה ההוא לוקח, כמה ההוא לוקח.

איתן כבל: אני עושה לכם את העבודה כאילו יותר פשוטה.

איתן כבל: אני לא רוצה להתעסק עם האגרות.

איתן כבל: נדמה לי שהאגרות עולות היום 34 שקלים.

<לאה ורון: 39.

<אבי צרפתי: 39 למסורס, ו-341 ללא מסורס.

<אבי צרפתי: האגרה העירונית היא אגרה.

<אבי צרפתי: אבל סליחה, כבוד היושב-ראש, - -

איתן כבל: שניה, סליחה.

<אבי צרפתי: - - העניין הוא אגרת רישוי.

איתן כבל: אני יודע.

איתן כבל: חברים, אני פה.

איתן כבל: לא צריך לפרשן אותי בחיי.

איתן כבל: כשאתה הולך לעירוני, 53.3 גובים ממך על אגרה, וסביב ה-70 שקל גובים ממך על חיסון כלבת.

<אבי צרפתי: לא, סליחה.

<אבי צרפתי: אני ד"ר אבי צרפתי, יושב-ראש ארגון הרופאים הווטרינרים ברשויות המקומיות.

<אבי צרפתי: כשאזרח הולך לרשות המקומית לבצע חיסון כלבת במשרדי השירות הווטרינרי הוא משלם רק את האגרה העירונית ואת עלות החיסון.

<אבי צרפתי: זאת אומרת, ביחד לכלב מסורס או לכלבה מעוקרת 53.5 שקלים.

<אבי צרפתי: לכלבה לא מעוקרת או כלב לא מסורס בגין הנושא של האגרה המוגדלת זה יוצא 370 ומשהו שקלים.

<אבי צרפתי: אין שום גבייה נוספת על זה.

<לאה ורון: וזה שנתי?

<אבי צרפתי: שנתי.

<אבי צרפתי: אם תושב הולך לווטרינר פרטי שהוא מה שנקרא מורשה חיסון ומבצע את החיסון, אזי על העלות הנוספת הזו שהיום הסדרנו את התשלום הזה דרך האינטרנט וכד', הוא משלם עוד סכום לרופא הפרטי - בין 70 ל-110 שקל.

איתן כבל: אבי, זה בדיוק מה שכתוב.

איתן כבל: אני מקריא.

איתן כבל: אין כאן שום דבר שהוא שונה ממה שאמרתי.

איתן כבל: אמרתי שכשאתה הולך לווטרינר, ורובם עוברים דרך הווטרינר - לכל אחד יש את היחס שלו לכלב שלו ומטפל בו - וזה לא להבדיל, זה כמו שאתה הולך לרופא שלך.

איתן כבל: כל אחד הולך לרופא שמטפל בו.

איתן כבל: הוא לא אומר: בעניין זה אני הולך עכשיו לרופא אחר.

איתן כבל: הוא הולך לווטרינר והווטרינר לוקח כמו שאמרת בין 70 ל-120, זה תלוי.

איתן ברושי: פרנסה לא רעה.

איתן כבל: לא כל כך, אני לא מציע שניכנס לתהליך הזה.

איתן כבל: יש את האגרה שהיא כשאתה מגיע לרשות המקומית - 39 שקלים, ואם אתה עושה את זה דרך הווטרינר ברוב המקרים זה סביב 50 ומשהו שקלים.

איתן כבל: הוא כנראה עוד עמלת תיווך, זה מה שאני יודע.

<לאה ורון: לפחות 120 שקל אצל וטרינר פרטי לכלב לא מסורס – החיסון פלוס מה - - -

איתן ברושי: מה עם תגית הזיהוי, עם השבב?

איתן כבל: עזוב, זה משהו אחר.

איתן ברושי: זה חובה עכשיו?

איתן כבל: בוודאי.

איתן ברושי: זה - - - חד-פעמי.

<אבי צרפתי: חד-פעמי.

איתן כבל: עזוב אותי אגרה, האגרה לא מעניינת אותי.

איתן כבל: אגרה - זה החזקת כלב וזה נכנס בתוך מה שגברתי אמרה.

איתן כבל: אני לא רוצה להיכנס עכשיו כי זה דיון שהוא הרבה יותר רחב מהדיון הזה לגבי השימושים.

איתן כבל: זאת אומרת, האם זה מס?

איתן כבל: האם זה זה?

איתן כבל: זה כמעט בכל דבר - אגרת רדיו, אגרת זה.

איתן כבל: זה דיון שהוא הרבה יותר גדול מהשיח פה, ואני לא רוצה להיכנס לזה.

איתן כבל: אני שואל סביב עניין אחד בלבד, ואתו אני רוצה שנדע, נצא ראש - אני לא רוצה שנכדרר פה כאילו אנחנו משני עולמות מקבילים - סביב המחיר של חיסון הכלבת.

איתן כבל: נכון, אילנית?

<אילנת בר: כן.

איתן כבל: אני לא נכנס.

איתן כבל: האגרה היא אגרה.

איתן כבל: אנחנו קבענו.

<אודליה אסולין: אגרת הרישוי זה אגרה נפרדת - - - לקופת הרשות.

איתן כבל: נכון, אמרתי.

איתן כבל: לכן, אמרתי מלכתחילה גם לתקציבאית שאינני עוסק בנושא האגרה המדוברת.

איתן כבל: אני מתעסק בעניין אחד – מחיר.

<סיון ינקוביץ: חשוב בכל זאת לדייק את המינוחים.

<סיון ינקוביץ: יש אגרת רישיון – זה נושאים ששוחחתם עליהם כרגע.

<סיון ינקוביץ: יש אגרת חיסון.

<סיון ינקוביץ: זה המחיר שאותו משלם בעל הכלב כשהוא בא לרשות המקומית ומבקש לחסן את הכלב שלו.

<סיון ינקוביץ: זוהי אגרה, זה לא תשלום בשוק החופשי על ביצוע של חיסון.

<סיון ינקוביץ: זוהי אגרה שקבועה בחקיקה ולאגרה הזו אני התייחסתי כשאמרתי: מדובר פה באגרה של 14.5 שקלים לכלב מסורס או מעוקר, ו-29 שקלים לכלב שאיננו מסורס או מעוקר, שהיא כביכול התשלום שמשלם אותו בעל כלב כשהוא בא לחסן את הכלב שלו.

<לאה ורון: זה סכומים שאנחנו לא מכירים - ה-14, ה-29.

איתן כבל: בחיים שלי לא שילמתי כזה.

<לאה ורון: יש פה נציגים של הרשות להגבלים עסקיים?

<מוטי כץ: כן.

<לאה ורון: מה שמך?

<מוטי כץ: מוטי כץ.

איתן כבל: מה שאומרת כאן התקציבאית זה הדבר הבא.

איתן כבל: אני מבין את ההתעקשות שלה על המונחים.

איתן כבל: מבחינתה אתה לא משלם עבור העלות של הזריקה, של החיסון, על אותו תרכיב.

איתן כבל: מבחינתה, לפחות איך שהיא מפרשת את החוק – אני לא יודע, אני לא ראיתי את החוק, אבל אני יוצא מנקודת הנחה שהיא יודעת על מה היא מדברת – היא אומרת: זו אגרה לכל דבר ועניין.

<לאה ורון: אבל היא אומרת 14 ו-29.

<לאה ורון: מה זה 29?

<לאה ורון: האם זה עלות החיסון?

<אבי צרפתי: זה המחיר שהחיסון נמכר לתושב.

<לאה ורון: הבקבוק של החיסון שמשרד הבריאות קונה ב-2 שקלים?

<אבי צרפתי: לא, הזריקה שהתושב משלם כשהוא בא לרשות המקומית והוא מקבל חיסון כלבת.

<אבי צרפתי: רק על החיסון זה 29 לא מסורס, 14.5 מסורס.

<אבי צרפתי: על זה יש גם את אגרת ההחזקה על הכלב שזה הרישיון שהיא 39 או 341.

איתן כבל: אז בוא נתעסק במחיר הבקבוקון.

איתן כבל: הדיון הזה הוא לא סביב גובה האגרה שזה דיון.

<רעיה עדני: רעיה עדני, אגף תקציבים, משרד האוצר.

<רעיה עדני: אדוני היושב-ראש, חשוב לדייק.

<רעיה עדני: כמו שכתבו במסמך של מרכז המחקר והמידע בכנסת, מדובר באגרה.

<רעיה עדני: לא מדובר במחיר.

<רעיה עדני: לכן, התשלום לא רק עבור הבקבוקון, הוא עבור מערך - - - הכלבת.

איתן כבל: אני כבר פרשנתי אותה.

איתן כבל: אמרתי שהיא מדברת על זה במושגים של אגרה.

איתן כבל: לכן, אני רוצה קודם כל לדעת.

איתן כבל: יכול להיות שאני רוצה להביא תיקון.

איתן כבל: גברתי, סליחה.

איתן כבל: אולי אני רוצה להביא עכשיו תיקון בעקבות זאת.

איתן כבל: על מה את מדברת?

איתן כבל: אני - האיש הטוב - צריך לסבסד את העבודה על הרעים?

איתן כבל: אין שום סיבה.

איתן כבל: הרי עבור מה אתה משלם?

<רעיה עדני: אתה משלם עבור כלל מערך הגנת הציבור מכלבת, לא רק על - - -

איתן כבל: סליחה, תסלחי לי.

איתן כבל: אני באתי לחסן ואני משלם כסף עבור החיסון הזה.

איתן ברושי: הבעיה עם הכלבת זה עם אלה שלא מחוסנים.

איתן כבל: בדיוק.

איתן כבל: כל הבדיקות שאתם עושים זה לא על אלה שבאים.

איתן כבל: מי שבא, כבר הגיע.

איתן ברושי: רעיה, אני הייתי במשרד החקלאות כמו היושב-ראש.

איתן ברושי: הרי הכלבת מגיעה מהתנים, מחיות הבר, מגורמים שהם לא בשליטה.

איתן ברושי: אתם הולכים לתת קנס למי שמקפיד על החיסון שהוא יגן מהתנים או זאבים שהם בטבע.

איתן ברושי: זה פטנט של האוצר.

<קריאה: זה לא קנס.

<אודליה אסולין: לא מדובר - - -, מדובר בפעילות ציבורית שממומנת על-ידי האגרה הזו למניעת מחלת הכלבת.

איתן כבל: כמה עולה התרכיב למשרד החקלאות?

<אודליה אסולין: התרכיב עצמו עולה 2.41 לכלב כי כלב מקבל את התרכיב - - -

איתן ברושי: למה קונים דרך משרד החקלאות בכלל?

איתן ברושי: למה צריך אותם?

<לאה ורון: בלעדי - לא רק שקונים, זה בלעדי.

איתן ברושי: למה?

איתן ברושי: שכל רשות תקנה מאיפה שהיא רוצה.

<לאה ורון: כל וטרינר.

איתן ברושי: כן.

איתן ברושי: כמה פקידים צריכים להחיות מהכלבת?

<לאה ורון: אולי הרשות להגבלים עסקיים תענה.

<לאה ורון: אתם רוצים להתייחס לזה?

<אודליה אסולין: צריך להבין שמדובר בשרשרת שלמה שכוללת בתוכה את כל עלויות ההפצה ושמירה של מלאי תרכיבים ואחסון, והכשרה של מחסנים מורשים ובדיקת אצוות לבטיחות וליעילות של כל אצווה שנכנסת לארץ ונרשמת בשירותים הווטרינרים.

<אודליה אסולין: צריך להבין שקיימת מעבדת כלבת שמבצעת בשנה כאלף בדיקות כשעלות של כל אחת מהן היא 200 שקל.

<אודליה אסולין: מדובר בעניין חיות בר - - -

<לאה ורון: אבל כל זה על גבם של בעלי הכלבים?

איתן ברושי: שמענו שיש מדינה והיא עוד מעט בת 70.

איתן ברושי: מה, אתם רוצים למממן את הכול?

איתן ברושי: זה בדיוק מתאים לרעיה, לאוצר.

איתן ברושי: איפה שאפשר לקחת - תיקחו.

איתן ברושי: תורידו את המסים ותדפקו את האזרחים אחר כך.

<אודליה אסולין: האגרה מבטאת את כל ה- - -

איתן כבל: אני לא שאלתי אותך על האגרה.

איתן כבל: אני שואל שאלה, אתם כל הזמן מכדררים אותי לאגרה.

<סיון ינקוביץ: אבל זה קבוע בחקיקה.

איתן כבל: יקירה, סליחה.

איתן כבל: משה רבנו ירד מהר סיני וחלקו עליו.

איתן כבל: האם אני יכול לחלוק עכשיו על מה שכתוב בחקיקה?

איתן כבל: כל יום אנחנו משנים פה חוקים.

איתן כבל: הממשלה הזו משנה חוקים מהרגע להרגע ביום.

איתן כבל: נו, בחייך.

איתן כבל: עזבי אותי עכשיו מהחקיקה.

איתן כבל: תיכף נתפס וכולנו נדבק לקיר עם החקיקה.

איתן כבל: אנחנו פה כדי לדון בשאלות ופעם אחת ולתמיד לנסות לקחת את זה ולפרק את זה ולראות איפה זה עומד – זה הכול.

איתן כבל: אני יודע, אני מבין.

איתן כבל: מה, את עושה אותי שאני לא מבין עניין?

איתן כבל: אני מבין, הבנתי.

איתן כבל: אני עכשיו מנסה לקחת את זה ולראות.

איתן כבל: ברור לי שאת ואני זה לא במקום שעכשיו אני בא ואומר לך ואת מסכימה או לא מסכימה.

איתן כבל: אין לך לא את הסמכות ואין לנו גם את הכלים נכון לרגע זה כדי לעשות.

איתן כבל: ברור לי.

איתן כבל: אני בסך הכול מנסה לברר.

איתן כבל: את כל הזמן לוקחת אותי למקומות של: החוק אומר.

איתן כבל: ביטוח לאומי עובד כך.

איתן כבל: אתה בא לביטוח לאומי ואומרים לך: אתה צודק, אתה צודק.

איתן כבל: אבל זה החוק.

איתן כבל: אנחנו מכירים את זה.

איתן כבל: שם זה קלאסי.

איתן כבל: עכשיו את אומרת: תלך למחוקק.

איתן כבל: אני אגיע למחוקק?

איתן כבל: ההוא בקושי זז, ילך למחוקק?

איתן כבל: לכן, אני מנסה קודם כל לברר את העניין.

איתן כבל: מי שיגיד לי עכשיו אגרה, אני מוציא אותו.

איתן כבל: אני רוצה לקחת את הנסיוב.

איתן כבל: יש את הבקבוקון הזה שהרופא עושה כך וכך.

איתן כבל: מכניס את המחט, ושם.

איתן כבל: הדבר הפשוט הזה עולה 2.41 שקלים.

איתן כבל: יש לי כמה שאלות: ראשית, למה רק משרד החקלאות הוא היבואן היחיד?

איתן כבל: שנית, אני מבקש לדעת בכמה הוא מוכר אותו לרשויות המקומיות?

איתן כבל: אני רוצה לדעת גם בכמה הם מוכרים את זה לווטרינר.

איתן כבל: בואו נתעסק ב-2.40 האלה, קודם כל.

איתן כבל: זה בסוף מצטבר לכדי מיליונים רבים, זה לא גרוש וחצי.

<לאה ורון: ומבקר המשרד קבע 970% הפערים.

<אודליה אסולין: זה לא מדויק.

<לאה ורון: אבל זה מה שכתוב בדוח שלו.

איתן כבל: אילנית, אולי תציגי תשובות לשאלות כפי שאת בדקת.

<אילנית בר: אני באמת מנתונים אך ורק שלכם שהועברו אליי.

<אילנית בר: מהנתונים של מבקר הפנים שלכם, הוא רשם שהחיסונים, התרכיבים, עולים בין 0.95 למנה ל-2.41.

<אילנית בר: זה תלוי אם זה בא במנה אחת או בעשר מנות.

<אילנית בר: לרשויות המקומיות מוכרים ב-80% מגובה האגרה הקבועה בתקנות.

<קריאה: - - -

איתן כבל: היא תציג קודם כל.

איתן כבל: זה המביא דברים בשם אומרם, קודם כל.

<אילנית בר: זה הנתונים שקיבלתי מעוזר המנכ"ל.

<אילנית בר: יש פה גם את המייל, הכול רשום.

<אילנית בר: אז יכול להיות שמשהו פה לא נכון, אין בעיה.

איתן כבל: לא, אין כאן שאלה של נכון.

איתן כבל: מבחינתך, מה שקיבלת, קיבלת את זה מגורם בכיר.

איתן כבל: אלה הנתונים שקיבלת.

איתן כבל: אם הוא העביר נתונים שגויים - שיתנו לו בראש.

<אילנית בר: הרשויות המקומיות קונות ממשרד החקלאות את התרכיבים בגובה של 80% מגובה האגרה הקבועה בחוק.

<אילנית בר: האגרה, כמו שאמרתם, עבור כלב מסורס היא 29.5 רק בגין התרכיב, כלב מסורס – 14.5.

<אבי צרפתי: 29, לא 29.5.

<אילנית בר: אוקי.

<אילנית בר: זה מהנתונים של מבקר הפנים של המשרד.

איתן כבל: מהאפס נקודה משהו ל-2.41, בכמה הם מוכרים את זה לרשות מקומית?

איתן כבל: בכמה קונה עיריית ראש העין את התרכיב הזה?

איתן כבל: בבקשה, צרפתי.

<אבי צרפתי: אם זה לא בא כנגד אישור עיקור וסירוס שנמסר ללשכה הווטרינרית - קרי, משרד החקלאות - המחיק שהרשות המקומית רוכשת זה 23.2 שקלים עבור תרכיב רגיל, ו-11.6 עבור תרכיב שכנגדו מוצג אישור עיקור וסירוס.

איתן כבל: למה פער כזה גדול?

<אודליה אסולין: יש לי כמה הערות.

<אודליה אסולין: קודם כל, ה- 0.95 זה בקבוקונים שמכילים עשר מנות תרכיב במחיר הזה, וזה מיועד לבקר.

<אודליה אסולין: הרי כלבת לא פוסחת גם על בקר וחיות משק.

<אודליה אסולין: לעומת זאת, המחיר שאנחנו עליו מדברים לכלבים זה 2.41.

<אודליה אסולין: פלוס מע"מ זה 2.80.

<אודליה אסולין: זה מיועד לחיסון כלבים וזה מה שנמכר לרשויות מקומיות.

איתן כבל: אני מתנצל, לא הבנתי.

<אודליה אסולין: עלות החיסון, עלות ה - - -

איתן כבל: אני שואל שאלה.

איתן כבל: איך קשה להבין לנו דבר כל כך פשוט?

איתן כבל: אנחנו פה כבר מסתובבים סביב זה.

איתן כבל: אני שואל שאלה פשוטה.

איתן כבל: אל תספרי לי על הסוסים ועל החמורים מעשרת המכות.

איתן כבל: אני בסך הכול רוצה לדעת שאלה פשוטה והיא בכמה קונה משרד החקלאות עבור כלבת לכלבים.

איתן כבל: תראי, אני כבר מייצר לך את התיחום מראש.

איתן כבל: למה את מכניסה לי רעשים?

איתן כבל: אני בסך הכול רוצה לדעת.

איתן כבל: הקניין, התקציבאי, של משרד החקלאות עושה הזמנה באינטרנט והוא אומר:

איתן כבל: אני רוצה 100,000 מנות.

איתן כבל: אני לא שואל עכשיו אם זה בבקבוקונים ל-12 או בבקבוקונים לאחד.

איתן כבל: הוא קנה X, והוא קיבל את זה.

איתן כבל: יש לו עכשיו סטוק של 100,000.

איתן כבל: הוא עכשיו צריך למכור את זה לרשויות מקומיות והרשויות המקומיות מוכרות את זה לכל וטרינר שרוצה לבוא ולרכוש.

איתן כבל: אני פשוט רוצה לדעת בשרשרת הזו מי היא החברה הזו, או יש אולי כמה שחברות שמספקות.

איתן כבל: קונים את זה ב-X שקלים, המשרד מוכר לרשות ב-Y שקלים, והעירייה מוכרת לווטרינר ב- Z שקלים.

איתן כבל: אל תכניסי לי רעשים של סוסים וההוא.

איתן כבל: זה לא שיעור בזואולוגיה.

איתן כבל: אני בסך הכול מנסה להבין הכי פשוט.

<אודליה אסולין: 2.41 זה המחיר של הבקבוקון לפני מע"מ.

<אודליה אסולין: הבקבוקון הזה נמכר לכלב לא מעוקר ולא מסורס לרשות המקומית בסכום של 11.6 ובסכום של 23.2 לכלב מעוקר ומסורס - - -

<קריאה: לא מעוקר.

איתן כבל: הבנתי, לא מעוקר.

<אודליה אסולין: לא מעוקר ולא מסורס שזה מהווה 80% מגובה האגרה שנגבית מבעל הכלב.

איתן כבל: כמה הרשות מוכרת את זה לווטרינר?

<אבי צרפתי: זה 29 שקל ללא מעוקרת ומסורס ו-14.5 למעוקרת - - -

איתן כבל: למה הפערים האלה?

<אודליה אסולין: שוב, מדובר באגרה שכוללת בתוכה - - -

איתן כבל: עוד פעם את מתחילה איתי.

איתן כבל: עזבי אותי מהאגרה.

<אודליה אסולין: אבל זה בדיוק העניין, שאגרה גם לפי פסיקת בתי-המשפט - - -

איתן כבל: אבל יש פה אגרה כפולה.

איתן כבל: את לוקחת ממני - - -

<אודליה אסולין: - - - אלא מבטאת הרבה מעבר לזה.

<אודליה אסולין: אנחנו מדברים על פעילות - - -

איתן כבל: עזבי עכשיו את הפעילות.

איתן כבל: אני מנסה להבין.

איתן כבל: הרי יש אגרה.

איתן כבל: חוץ מהמחיר שזה עולה - - -

<קריאה: זה אגרה של הרשויות המקומיות, לא של המדינה.

<אודליה אסולין: הרשות המקומית היא זו שגובה את מלוא הסכום.

<אודליה אסולין: מתוך זה היא משלמת 80% בחזרה למשרד החקלאות עבור אותן פעולות שאנחנו מדברים עליהן - - -

איתן כבל: אני רוצה טבלה עד יום ראשון שתשלח פה לוועדה שבה כתוב בדיוק – לא סוסים, לא חמורים, לא שום דבר.

איתן כבל: אני רוצה לדעת מי הן החברות שקונים מהן, וזה עוד לפני שנכנסתי אם עשו בדיקה או לא עשו בדיקה, האם זה מותר, לא מותר, למה רק חברה אחת - -

<לאה ורון: - - - רק משרד אחד.

איתן כבל: כן.

איתן כבל: - - מאיזה חברות משרד החקלאות קונה את התרכיב, בכמה הוא קונה אותו, בכמה הוא מוכר אותו, כמה העלות כשהוא קונה אותו, בכמה הוא מוכר לרשות המקומית על-פי התחשיב הבא: המחיר שהוא גובה על התרכיב, והחלק שהוא האגרה.

איתן כבל: נניח 39 שקלים האגרה – המרכיב האגרתי הוא X, והמרכיב של התרכיב הוא Y, ובכמה הרשות המקומית על-פי אותו פילוח מוכרת את זה לווטרינרים.

איתן כבל: אחרי זה נקיים דיון נוסף בוויכוח שהוא אוצרי, תקציבי, כל אותן שאלות שאנחנו כל הזמן שואלים למה האזרח הטוב צריך למממן את הבעייתיים, את הפעילות בכלל של משרד החקלאות.

<אודליה אסולין: אדוני, זה מאוד דומה לביטוח חובה לנהגים שאנחנו משלמים, אבל כאשר נפגע הולך רגל בתאונת דרכים והוא לא שילם את ביטוח החובה אבל הוא מקבל פיצויים מאותה קופה.

<אודליה אסולין: כולם משלמים לאותה קופה אבל לא כולם אוכלים מהעוגה.

<אודליה אסולין: כאשר מדובר במחלה כל כך מסוכנת וחשוכת מרפא כמו מחלת הכלבת האינטרס של המדינה והאינטרס של הציבור הוא לעשות את המקסימום .

<אודליה אסולין: לכן, - - -

איתן כבל: אין לי ויכוח אתך.

איתן כבל: אני מבין את הנזקים, רק אני טוען שצדיק ורע, רשע וטוב לו.

איתן כבל: הרי ממה נפשך?

איתן כבל: אני בסדר, אני משלם.

איתן כבל: אני מחוסן.

איתן כבל: גם סירסתי וגם עיקרתי את הכלב שלי כשצריך, ואני גם בא שנה בשנה ונותן לו מתולעת הפארק ועד תולעת הקרוסלה, ועושה לו את כל הבדיקות האפשריות, מקרציות ועד ביצי כינים - כל אחד עם העניינים שהוא מתחבט בהם עם בעל החיים שלו.

איתן כבל: צריך לעשות מחקר מה קורה אם כלב ננשך וצריך לטפל ולעקוב, ולהקים סיירת כזו - - -

<אודליה אסולין: זה באמת גם חלק מזה.

איתן כבל: אני שואל, למה אני כשאני הבסדר?

איתן כבל: הוויכוח שלי הוא לא אתך.

איתן כבל: את במערכת ואת כבר מדקלמת.

<אודליה אסולין: לא, אני גם בעלת כלבה.

<אודליה אסולין: אם יש משהו שאני מוכנה להוציא עליו כסף כמה שיותר זה - - -

איתן כבל: זה לא משנה, זה לא נותן לך.

איתן כבל: הוויכוח שלי הוא על ההבדל בין אוהב את הכלב שלי לאוהב כלבים.

איתן כבל: זה שני מושגים שונים לחלוטין.

איתן כבל: אני אוהב כלבים, אני לא בטוח שהיא - - -

<לאה ורון: אני אוהבת את הכלב שלי.

<לאה ורון: אבל אני לקחתי כלב בגלל שאני אוהבת כלבים ובעלי חיים.

<אבי צרפתי: אגב, היא חושבת בדיוק ההפוך.

איתן כבל: אני מבין, הרי אני מבין את העניין.

איתן כבל: אני מסתכל על זה כמי שמגיע למכלאות וגר לא רחוק מאזור לוד ורואה איך אנשים זורקים את הכלבים ולאן הם הולכים, ואיך נאלצים אלפים על אלפים.

איתן כבל: אנשים לא מבינים את זה כי זו חצר אחורית.

איתן כבל: אנשים לא יודעים לעכל אפילו את הכמויות הבלתי נתפסות.

איתן כבל: אנשים אומרים: חמוד, ואחר כך הם נוסעים כאילו לא יודע מה.

איתן כבל: זה עושה לי צמרמורת.

איתן כבל: עד שהכנסתי את החוק שלי לגבי חתולים.

איתן כבל: באים רואים חתול חמוד ומכניסים אותו הביתה כי הילד רוצה חתול.

איתן כבל: אבל מה לעשות?

איתן כבל: החתול שורט – המצאה.

איתן כבל: אנשים עוקרים להם ציפורניים.

<קריאה: עקרו.

איתן כבל: כן, בוודאי - עד החוק שאני הכנסתי שהיה ראש וראשון בעולם.

איתן כבל: אתה לא רוצה, אל תיקח חתול.

איתן כבל: אבל מה הדבר הנורא?

איתן כבל: הילד גדל וכבר החתול לא מעניין אותו בדיוק ואז גם זורקים ומוציאים אותו.

איתן כבל: כשאתה לוקח אותו בלי הציפורניים שלו זה כאילו הכנסת אותו לקבר.

איתן כבל: אני מנסה לראות את הדברים באמת בסך הכללי.

איתן כבל: אתם יכולים לצאת מפה ולהגיד: למה כבל הזה רב איתי עכשיו על כמה שקלים האלה?

איתן כבל: אם יש לך כלב את יודעת שאחזקה של כלב זה סיפור.

איתן כבל: אני מאלה שכל החתולים של כל גזרת גוש דן מגיעים בשעות, ועוד רבים איתי איך איחרתי לשים להם אוכלוסייה - חוצפה.

איתן כבל: יש חלק שהם בבית כי צריך לעשות הפרדה כי יש כאלה שלא יאכלו מחוץ לבית, ויש כאלה שאוכלים רק אוכל רטוב ולא אוכל יבש.

איתן כבל: כל מי שמתעסק עם בעלי חיים מכיר את זה.

איתן כבל: אבל מי שהוא אוהב, חי את זה.

איתן כבל: זה כאילו הכי טבעי בשבילו.

איתן כבל: זה עלויות באמת משמעויות.

<סיון ינקוביץ: וכמה ה-14.5 שקלים השנתי לחיסון כלבת יכול - - -?

איתן כבל: לא, זה העיקרון.

<לאה ורון: זה לא, כי מחסנים אצל הרופאים הווטרינרים והתרכיב אצלו יותר יקר.

<סיון ינקוביץ: אם אני מבינה נכון, מה שעומד כרגע לדיון זה המחיר של ה-14.5 שקלים או האגרה של ה-14.5 שקלים שנדרשים לשלם בעלי הכלבים שבאים לחסן את הכלב שלהם כנגד כלבת.

<סיון ינקוביץ: כמה המחיר הזה הוא מסך כל העלויות של אחזקת הכלב?

איתן כבל: לא, לא - תסלחי לי.

איתן כבל: קודם כל, עוד לא התעסקנו עם האגרה.

איתן כבל: הכול מורכב.

איתן כבל: זה הרי כולו בפנוכו שלו, את יודעת.

<לאה ורון: המשרד קונה ב-2.40 ולוקח - - -, למה?

<סיון ינקוביץ: משרד החקלאות הוא לא יחידת רווח, משרד החקלאות הוא משרד ממשלתי.

<לאה ורון: רק יש להם מזה הכנסה של 4 מיליון שקל בשנה.

<סיון ינקוביץ: אבל מה עושים עם ההכנסה הזו?

<סיון ינקוביץ: אני - סיון ינקוביץ - לוקחת אותה לכיסי ובונה איתה בתים?

איתן כבל: לא.

איתן כבל: נו, בחייך - אל תיקחי את זה - - -

<סיון ינקוביץ: אבל ההכנסה הזו - - -

איתן כבל: לפני כן את גם אזרחית.

איתן כבל: אני מודיע לך שאני בטוח בזה שעל עניינים דומים לזה ממקום אחר, שטוחנים את האזרחים ממקום אחר, אתם אומרים: וואלה, תראה את המדינה הזו.

איתן כבל: תמיד זה עובד כך כשזה בצד של העניין שלך.

איתן כבל: ואגב, זה כל יום קורה לי פה בוועדה הזו כשיש אחד שעומד: ההוא וההוא כך.

איתן כבל: וכשזה אצלו: אני?

איתן כבל: אמר לי פעם אפרים סנה: לכל אחד יש דעה טובה על עצמו.

איתן כבל: אותו דבר כאן בעניין הזה.

איתן כבל: אני אגיד לך את האמת, משרד החקלאות לא נמצא ברשימת ל"ו הצדיקים, ולא כי אין מקום.

איתן כבל: המשרד פשוט - - -.

איתן כבל: חקלאות זה החלק האחרון שבו הוא מטפל.

<סיון ינקוביץ: אני רוצה בכל זאת לפתוח איזשהו נקודה למחשבה בדיון הזה.

<סיון ינקוביץ: העלויות של אחזקת מערך הכלבת לטובת כלל הציבור, בסוף יישא בה האזרח הקטן כפי שאתה קורא.

<סיון ינקוביץ: הוויכוחים שאולי יש בין המשרד לבין משרד האוצר איזה אזרח קטן ישלם אותם – האם כלל משלמי המסים של מדינת ישראל, גם אלה שאין להם כלבים, לצורך העניין, או האם ישלמו אותם באופן יותר ספציפי אוכלוסיית בעלי הכלבים.

<סיון ינקוביץ: בכל מקרה, מאחר ומדובר פה בשירות חיוני ואי-אפשר להימנע ממנו, ישלם את הדבר הזה האזרח, בין אם כל אזרחי המדינה, ובין אם - - -

איתן כבל: גברתי, את אומרת את אחת האמירות ששוברות את כל התפיסה שעליה עומד אגף התקציבים.

איתן כבל: הרי כשהיא נכנסה לאגף תקציבים הזריקו לה את המשפט שאומר את הדבר הבא.

איתן כבל: אני תמיד אמרתי: סליחה, שכר מצוה - מצוה.

איתן כבל: אם אני משלם, אני רוצה שכל הכסף שלי ילך בדיוק לעניין.

איתן כבל: זה לא עובד כך באגף תקציבים.

איתן כבל: את יודעת כמה אגרות אנחנו משלמים?

איתן כבל: למשל, אגרת רכב.

איתן כבל: אני אומר: סליחה, למה אגרת הרדיו שהיא חלק צריכה ללכת לרשות השידור, לכאן, למשל?

איתן כבל: אני מכיר את זה ואני בעד, ואני נלחם, והכול בסדר.

איתן כבל: אצלם זה פיילה.

איתן כבל: יש בור, הכול נכנס לתוך הבור.

איתן כבל: פתאום את אומרת לי: זה נכנס, ולמה ישלמו ולא ישלמו, וכן ישלמו?

איתן כבל: אגף תקציבים - זה לחם חוקו.

איתן כבל: הוא חי מזה.

איתן כבל: הרי בעניין הזה לפי שיטתך – זה לא לעניין.

איתן כבל: אני בא ואומר: סליחה, אני רוצה עיקור וסירוס לכל הכלבים המשוטטים והחתולים המשוטטים.

איתן כבל: יש אגרה אני רוצה שזה ילך לדברים האלה.

איתן כבל: אני הרי הייתי בחוק כשאנחנו נלחמנו פה, ואיזה מלחמת עולם.

איתן כבל: המלחמה שהגדוד שלי נלחם בגבעת התחמושת היתה יותר קלה בכדי להשיג את התוספת.

איתן כבל: וגם כן זה לא בטוח שזה ייכנס לבסיס התקציב, וזה רק לחץ פוליטי של חברת הכנסת נורית קורן, שתהיה בריאה, שניצלה את המיקום הקואליציוני שלה בעניין הזה.

איתן כבל: אנחנו מכירים, אני פה.

איתן כבל: אין דבר פה שאני לא כבר טחנתי אותו ואכלתי אותו.

איתן כבל: לסיכום, אני מבקש את המסמך הזה.

איתן כבל: אנחנו נעבור עליו ונבדוק אותו.

איתן כבל: יכול להיות שאני אגיע למסקנה שצריך לשנות את כל הגישה בעניין הזה.

איתן כבל: אני יודע לדבר עם המנכ"ל, אני יודע לדבר עם אגף תקציבים ועם כל מי שצריך ולנסות להוביל שינוי – או שאני אשתכנע שוואלה, זה לא כצעקתה בסוף, בסוף, בסוף.

איתן כבל: בבקשה.

<אבי צרפתי: רק להוסיף הבהרה.

<אבי צרפתי: ציינת לגבי הדרך שהתרכיב עובר מהרגע שהוא מגיע, למשל, מצרפת או מספרד או מאיפה שהוא מיוצר ובסוף מגיע לרשות המקומית.

<אבי צרפתי: הרשות המקומית לא מוכר את התרכיב הזה לווטרינר הפרטי אלא היא נותנת לו את זה.

<אבי צרפתי: זה ללא כסף.

<אבי צרפתי: היא נותנת לו את זה בעבור הדיווח שלו אחורה של זה.

<אבי צרפתי: זאת אומרת, אם הוא דיווח שבחודש הזה הוא עשה 20 חיסונים הוא מקבל ככה כמו שזה 20 חיסונים.

<אבי צרפתי: אין שקל שעובר בפנים.

<אבי צרפתי: אם הרופא הפרטי אומר: אני עשיתי 20, אבל אני רוצה שיהיו לי 40 - קח 20 ו-20 אתה קונה.

<אבי צרפתי: זאת אומרת, באופן עקרוני המערכת בנויה לפחות מהרשות המקומית והלאה שהתרכיב הוא לא אלמנט של רווח בתוך התהליך אלא הוא ניתן כדי לבצע.

איתן כבל: תודה, ד"ר צרפתי.

איתן כבל: ברשותכם, אני מזכיר לכם את הנקודה החשובה של החיסון פעם בשלוש שנים, פעם בשנה או פעם בשנתיים, שיכול להיות שיכריחו אותנו לחסן כל שנה כי זה דופק את התקציב של התקציבאים.

<אודליה אסולין: זה לא - - -

איתן כבל: אם אין, אז מאיפה?

<אודליה אסולין: אדוני, יש גם פטור מהאגרה הזו לכלבי נחייה לעיוורים.

<אודליה אסולין: ועם זאת, - - -

איתן כבל: באמת, כמה?

איתן כבל: פה בוועדה אסור לתת דוגמאות של מישהו שקפץ ממטוס ובדיוק עבר מטוס אחר והוא נפל בדיוק עליו והוא הצליח לרדת.

איתן כבל: זה לא דוגמה.

איתן כבל: כמה כלבי נחייה יש?

איתן כבל: את משווה את זה מול מאות אלפים שיש לאזרחים?

איתן כבל: זה אפילו לא טיפה בים.

איתן כבל: יש גם פטורים לכל מיני גזעיים וכל מיני כאלה על הסירוס והעיקור.

איתן כבל: פטורים יש, אבל זה החלק שאפילו אני לא יודע להתייחס אליו בשוליות שלו.

איתן כבל: כן, גברתי.

<שושנה גולדברג: שושי מצער בעלי חיים ירושלים.

<שושנה גולדברג: אספקט אחר כשכמובן אין שום סיבה לחסן פעם בשלוש שנים - - -

איתן כבל: את אומרת לי את הדבר הזה, למשל.

איתן כבל: החוק שאני העברתי שאתה לא יכול להוציא כלב היום ממאורת רשות או מאחת המאורות אלא אם כן עוקר או סורס, אז זה כאילו אומרים: מה, זה 14 שקלים.

איתן כבל: היא בקושי מצליחה לנשום.

איתן כבל: היא עם שנורקל כדי להריח אוויר בכלל כדי שהיא תוכל לחיות.

<שושנה גולדברג: הצד שהוא בשוליים של זה, אבל לדעתי הוא מאוד חשוב, אנחנו בעד לחסן פעם ב-, לפי המינימום שצריך.

<שושנה גולדברג: אבל לתת כלים לרשויות המקומיות אחר כך לגבות את הרישיון פעם בשנה.

<שושנה גולדברג: החשש שלנו שהניסיון לקשור בין כלבת לרישיון, עד שאנשים ישלמו את הרישיון יהיו לנו המון - - - היריון.

איתן כבל: אני מכיר את זה, אני מבין מה שאת אומרת.

איתן כבל: זה דבר שצריך לבחון אותו.

איתן כבל: החשש הזה היה גם כשעשינו את הדיפרנציאציה הזו של עיקור - - -

<שושנה גולדברג: המצוינת.

<שושנה גולדברג: רצינו כפול.

איתן כבל: כן.

איתן כבל: אני אומר לה תמיד שארגוני זכויות בעלי החיים רצו שהאגרה תהיה 900 שקלים.

איתן כבל: כן, כן – אני רוצה להזכיר.

איתן כבל: בסוף התפשרנו על ה-300, ו- - - צריכה להגיד לי תודה בעניין הזה.

איתן כבל: אחד החששות שחששנו, ולשמחתי התבדינו, שכתוצאה מכך אנשים לא יבואו לחסן את כלביהם, וברוך השם.

איתן כבל: דרך אגב, היה לי ויכוח קשה עם הווטרינר שלי.

איתן כבל: איגוד הווטרינרים וכל החבר'ה שאני בקשר איתם היו מאוד סקפטיים בעניין הזה, ולשמחתי.

איתן כבל: הרי אני תמיד אמרתי: מי המטורף הזה שמגדל כלב ולוקח את הסיכון על עצמו בבית שלו שיהיה לו כלב שיינשך מחר את הילד שלו או את הילדה שלו או אותו עצמו וזה עד כמה שאתה חושב שהכלב שלך הוא - - -?

איתן כבל: אני תמיד אומר: הכלב שלי הוא לא נושך אף אחד.

איתן כבל: הנה, בשכונה שלי קרה עכשיו אירוע.

איתן כבל: הוא טרף כלב.

<שושנה גולדברג: זה כמו ילדים.

<שושנה גולדברג: הילד שלי הוא באמת מיוחד.

איתן כבל: נכון.

איתן כבל: הילד שלי עושה כבר כפל בגיל שלוש, וכולנו מיוחדים.

<קריאות: לא רק זה, באים לעקר.

<קריאות: מאז אנחנו רואים עלייה.

<קריאות: - - - תודה, באים לעקר.

איתן כבל: כן, אני יודע.

<אבי צרפתי: יש עלייה משמעותית ברמת העיקורים והסירוס.

איתן כבל: כן, אני אומר את זה.

<שושנה גולדברג: הרעיון הוא באמת לתת לרשויות המקומיות יותר שוט, יותר דרכים, לאכוף את הרישיון פעם בשנה כדי שלא יפלו לנו ב- - -

איתן כבל: למשל, אם המשרד היה עושה קמפיין עכשיו לפני הקיץ שזה באמת התקופה הכי דרמטית באגרה שלשמה אנחנו משלמים כדי ש- - -, על החשיבות שיימצא מקום לשים את הכלב, לא לזרוק אותו לרחוב שזה אחר כך מטיל נטל עצום.

איתן כבל: אם המדינה היתה מארגנת, רשות מקומית - אם היו מטפלים.

איתן כבל: את מדברת איתי על האגרות האלה?

איתן כבל: אני נלחם מול המשרד שלכם על מאורות רשות שיהיו נורמליות.

איתן כבל: אתה מכיר את זה, אתה יודע בדיוק על מה אני מדבר.

איתן כבל: אם הדברים האלה היו באמת נעשים, לא הייתי מדבר אתך על האגרה.

איתן כבל: הייתי אומר: אולי צריך להוסיף עוד קצת.

איתן כבל: אבל אתה מקבל חזוק בחיסון ואתה מקבל חזוק בשוטף.

<אודליה אסולין: - - - של משרד הפנים.

איתן כבל: אל תשלחי אותי לשם.

איתן כבל: יש לי כבר הצעת חוק עוד מלפני הרבה שנים שהובלתי אותה על מאורות רשות.

איתן כבל: אני קצת מכיר ובקי – החלק של משרד הפנים והחלק של משרד החקלאות.

איתן כבל: כל אחד בורח לו.

<לאה ורון: בהר החוצבים בירושלים הן נפלאות.

איתן כבל: אם הכסף הזה היה מגיע למאורות רשות כמו שצריך אז בן אדם שיוצא לחו"ל היה יודע שאם הוא נוסע לחו"ל הוא יכול לשים את הכלב שלו תמורת סכום סמלי לשבוע או שבועיים האלה שהוא נמצא בחו"ל.

איתן כבל: היום קם ליין כזה שטוחן כסף.

איתן כבל: זה לא מעט, זה עוד הוצאה.

איתן כבל: אני מכיר את זה, זה סיפור לא פשוט.

איתן כבל: אם היו מאורות רשות כמו שצריך היית יכול לשים את הכלב שלך.

איתן כבל: היו גובים אגרה, היו עושים על זה כסף לא רע.

איתן כבל: אבל מה, אתה משוגע היום לשים את הכלב שלך במאורת רשות?

איתן כבל: אלוהים ישמור.

איתן כבל: כל אחד שמכיר את זה קצת יודע על מה אני מדבר.

איתן כבל: הנה, הגברת חני הגיעה.

איתן כבל: היא היתה העוזרת שלי כשעשינו את החוק.

איתן כבל: אני מצפה לקבל את הנתונים האלה.

איתן כבל: אנחנו נעשה את הבדיקה.

איתן כבל: כמו שאמרתי לכם, בכל מקרה את נושא תקופת החיסונים – כמה פעמים, האם כל שנה או זה?

איתן כבל: אני חייב לסיים את זה.

איתן כבל: ייקוב הדין את ההר.

איתן כבל: אני אומר לך, אני רוצה לדעת עד יום שני כיוון לאן זה הולך.

איתן כבל: אם לא, אני אטפל בזה באופן אישי מול השר והמנכ"ל, בעיקר המנכ"ל.

איתן כבל: השר אפילו לא יודע מה קורה במשרד ושזה אצלו בכלל.

איתן כבל: אנחנו נטפל בעניין הזה.

איתן כבל: תודה רבה, הישיבה נעולה.